ཟླ༥བའི་ཚེས༢༣ཉིན་གྱི་ཕྱི་དྲོར།པེ་ཅིང་གི་སློབ་ཆེན༥༩ནས་ཐོན་པའི་དཔེ་ཀློག་ཚོགས་པ༡༣༣ཀྲུང་གོ་ཞིང་ལས་སློབ་ཆེན་གྱི་སྙན་ཞུ་ཁང་གསར་བར་འདུ་འཛོམས་བྱས་ཤིང་།དཔེ་ཀློག་ལ་དགའ་བའི་སློབ་ཆེན་པ༡༠༠༠ལྷག་གིས་གཏམ་བཤད་སྤེལ་བ་དང་།པེ་ཅིང་གི་སློབ་གྲྭ་ཆེན་མོ་བའི་དཔེ་ཀློག་མནའ་འབྲེལ་དངོས་སུ་བཙུགས་པ་ཁྱབ་བསྒྲགས་བྱས།ཚོགས་འདུར།ཆིན་ཧྭ་སློབ་ཆེན་གྱི་རྒྱལ་གཞུང་ཞིབ་འཇུག་ཁང་དང་།ཀྲུང་གོ་མི་དམངས་སློབ་ཆེན་གྱི་ཞིང་གྲོང་ཀྲུང་གོའི་དཔེ་ཀློག་ཚོགས་པ།པེ་ཅིང་དགེ་ཐོན་སློབ་ཆེན་གྱི་ནན་ཧྲན་སྙན་ངག་ཚོགས་པ།པེ་ཅིང་མཁའ་སྐྱོད་མཁའ་འགྲུལ་སློབ་ཆེན་གྱི་བསྐྱར་དར་ཚོགས་པ།ཀྲུང་དབྱང་མི་རིགས་སློབ་ཆེན་གྱི་ཟླ་བཅུ་བའི་རྩོམ་རིག་ཚོགས་པ།རྒྱལ་སྤྱིའི་འབྲེལ་བའི་སློབ་གླིང་གི་ཐོག་མའི་རྩོམ་རིག་ཚོགས་པ།ཕྱི་འབྲེལ་སློབ་གླིང་གི་ཤེས་པ་དང་ཉམས་ལེན་རིག་གཞུང་ལྷན་ཚོགས་སོགས་དཔེ་ཀློག་ཚོགས་པས་འགྲེམ་སྟོན་དང་གཏམ་གླེང་སྤེལ་ལ།མནའ་འབྲེལ་སྐོར་ངོ་སྤྲོད་དང་ཁྱབ་བསྒྲགས་བྱས་ཤིང་།རྒྱལ་ཁབ་ཀྱི་གསར་འགྱུར་འགྲེམ་སྤེལ་རྒྱང་སྒྲོག་བརྙན་འཕྲིན་ལས་ཁུངས་དང་།ཀྲུང་གུང་པེ་ཅིང་ཨུ་ཡོན་ལྷན་ཚོགས་ཀྱི་དྲིལ་བསྒྲགས་པུའུ།པེ་ཅིང་སློབ་གསོ་ལས་དོན་ཨུ་ཡོན་ལྷན་ཚོགས།པེ་ཅིང་གསར་འགྱུར་འགྲེམ་སྤེལ་རྒྱང་སྒྲོག་བརྙན་འཕྲིན་ལས་ཁུངས།གུང་གཞོན་ཚོགས་པ་པེ་ཅིང་ཨུ་ཡོན་ལྷན་ཚོགས།ཀྲུང་གོ་ཞིང་ལས་སློབ་ཆེན་སོགས་ཀྱི་འགོ་ཁྲིད་གདན་ཞུས་ལྟར་ཚོགས་འདུར་ཞུགས་ཡོད།